ประกาศจุดผ่อนผัน จัดระเบียบชายหาด
นายโชคดี อมรวัฒน์ รอง ผวจ.ภูเก็ต กล่าวถึงความคืบหน้านโยบายจัดระเบียบชายหาด จ.ภูเก็ตว่า คณะกรรมการจัดระเบียบชายหาดและดำเนินการช่วยเหลือเยียวยาผู้ประกอบการที่ได้รับผลกระทบตามหลักเกณฑ์ 1 หาด 1 ประกาศ 1 แผ่นที่มีหลักเขตแน่นอน 1 องค์กรในการดูแล (One beach,one declare, one map with one organization) ซึ่งความคืบหน้าขณะนี้คณะกรรมการจัดระเบียบชายหาดได้ดำเนินการสำรวจพื้นที่ เพื่อกำหนดหลักเขตครบทุกหาดในจังหวัดภูเก็ตแล้ว โดยอยู่ในระหว่างการออกประกาศและนำหมุดหลักเขตถาวรมาติดตั้งต่อไป,ทั้งนี้ได้จำแนกประเภทของหาดใน จ.ภูเก็ต ออกเป็น 3 ประเภท ได้แก่ หาดเทิดพระเกียรติหมายถึงหาดซึ่งพระมหากษัตริย์และสมเด็จพระราชินีเคยเสด็จประพาส ได้แก่ หาดสุรินทร์ ส่วนหาดธรรมชาติ หมายถึง หาดซึ่งควรคงไว้ซึ่งการอนุรักษ์และรักษาตามสภาพธรรมชาติ เพื่อเป็นทรัพยากรการท่องเที่ยวที่ยั่งยืนของจังหวัดภูเก็ต และหาดจัดระเบียบ หมายถึงหาดซึ่งเคยมีกลุ่มบุคคลเคยใช้พื้นที่ประกอบอาชีพเต็มพื้นที่ ส่งผลต่อการใช้ประโยชน์ของสาธารณชน จึงจำเป็นต้องจัดระเบียบ โดยให้ใช้ประโยชน์ไม่เกินร้อยละ 10 ของพื้นที่ตามความยาวหาด ซึ่งจะมีการจัดตั้งสมาคมรักษ์รักหาด เป็นองค์กรในการบริหารจัดการชายหาดอย่างยั่งยืน รับผิดชอบในพื้นที่ผ่อนผัน 10% ให้เป็นไปตามระเบียบที่กำหนดและดูแลพื้นที่ 90% ที่เหลือ ซึ่งเป็นแนวทางในการบริหารจัดการชายหาดอย่างยั่งยืน โดยในกรณีที่มีการกระทำผิดข้อบังคับ จังหวัดจะยกเลิกผ่อนผัน 10% ให้กลับสู่หาดธรรมชาติดังเดิม.
นายโชคดี อมรวัฒน์ รอง ผวจ.ภูเก็ต กล่าวถึงความคืบหน้านโยบายจัดระเบียบชายหาด จ.ภูเก็ต ที่ได้รับผลกระทบตามหลักเกณฑ์ 1 หาด 1 ประกาศ 1 แผ่นที่มีหลักเขตแน่นอน 1 องค์กรในการดูแล 
จุดผ่อนผัน,จัดระเบียบชายหาด,หาดภูเก็ต,ชายหาด,โชคดี อมรวัฒน์,ภูเก็ต,ข่าว,ข่าวภูมิภาค,ไทยรัฐฉบับพิมพ์